
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 136
                                                               din 30 iulie 2015
   privind mandatarea reprezentantului Municipiului Sighişoara, în  Adunarea Generală a

A.D.I. „AQUA INVEST MUREŞ”, pentru a vota modificarea şi completarea Regulamentului serviciului de alimentare cu apă şi de canalizare în aria de operare a S.C. „Compania Aquaserv” S.A. şi în consecinţă
                                                aprobarea noului Regulament al serviciului 


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.086/10.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile art. 5 alin. (2) lit. „l”, art.16 alin. (3) lit. „f”, art. 17 alin. (1) lit. „d” şi art. 21 alin. (1) din Statutul Asociaţiei de Dezvoltare Intercomunitară „AQUA INVEST MUREŞ”, precum şi ale art. 76 alin. (2) lit. „a” din Contractul de Delegare a Gestiunii Serviciilor Publice de Alimentare cu Apă şi de Canalizare;


Luând în considerare prevederile art. 6 din Legea nr. 241/2006 privind serviciul de alimentare cu apă şi canalizare, republicată şi cele ale Ordinului A.N.R.S.C. nr. 88/2007 pentru aprobarea Regulamentului – cadru al serviciului de alimentare cu apă şi canalizare; 

      
Ţinând cont de solicitarea operatorului regional S.C. „Compania Aquaserv” S.A., cu nr. 208678/VIII/C/09.06.2015, înaintată Asociaţiei de Dezvoltare Intercomunitară „AQUA INVEST MUREŞ”, înregistrată la aceasta cu nr. 195/10.06.2015 privind modificarea şi completarea Regulamentului serviciului de alimentare cu apă şi de canalizare în aria de operare a S.C. „Compania Aquaserv” S.A.;


Având în vedere Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;


Văzând Hotărârea Consiliului Local Sighişoara nr. 115/25.06.2015 prin care a fost desemnat domnul Gavrilă Ionel, viceprimar, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”; 

Având în vedere Raportul de specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 16.092/10.07.2015, prin care se propune mandatarea reprezentantului Municipiului Sighişoara, în  Adunarea Generală a A.D.I. „AQUA INVEST MUREŞ”, pentru a vota modificarea şi completarea Regulamentului serviciului de alimentare cu apă şi de canalizare în aria de operare a S.C. „Compania Aquaserv” S.A. şi în consecinţă aprobarea noului Regulament al serviciului, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 
HOTĂRĂŞTE:


Art. 1. Se mandatează domnul Gavrilă Ionel, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să  voteze modificarea şi completarea Regulamentului serviciului de alimentare cu apă şi de canalizare în aria de operare a S.C. „Compania Aquaserv ” S.A. şi în consecinţă aprobarea noului Regulament al serviciului, potrivit anexelor nr. 1 şi nr. 2 la prezenta hotărâre.

Art. 2. Se mandatează preşedintele Asociaţiei de Dezvoltare Intercomunitară „AQUA INVEST MUREŞ” domnul Ciprian Dobre, să semneze în numele şi pe seama membrilor asociaţi, hotărârea A.G.A. şi Actul Adiţional la Contractul de delegare a gestiunii serviciilor publice de alimentare cu apă şi de canalizare.


Art. 3. Cu ducerea la îndeplinire a prevederilor prezentei hotărâri se încredinţează, reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar, Gavrilă Ionel.

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Viceprimarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Serviciul Investiţii – Urmărire Contracte, Monitorizare Servicii de Utilităţi Publice;

  2 ex. Asociaţia de Dezvoltare Intercomunitară „AQUA INVEST MUREŞ”.
10 ex. 

A.B.

